Terors (vulkāns)
Šis raksts ir par kalnu Antarktīdā. Par terorismu skatīt rakstu terorisms. Koordinātas: 77°31′S 168°33′E﻿ / ﻿77.517°S 168.550°E﻿ / -77.517; 168.550 Terors (angļu: Mount Terror) ir apdzisis vulkāns Antarktīdā. Atrodas Rosa salas austrumu daļā 33 km no aktīvā Erebusa vulkāna un ir viens no trijiem salu veidojošajiem vulkānu konusiem. To 1841. gadā atklāja britu polārpētnieks Džeimss Ross un nosauca ekspedīcijas otrā kuģa Terror vārdā. Terors pieder pie vairoga tipa vulkāniem. Ieži pie vulkāna pamatnes ir no 0,82 līdz 1,75 miljonu gadu veci un tiek lēsts, ka pēdējās vulkāniskās aktivitātes datējamas ar šo periodu.